Someone like You
Someone like You ir britu dziedātājas Adeles singls no otrā studijas albuma 21. Tas tika izdots 2011. gada 24. janvārī sadarbībā ar ierakstu kompāniju XL. Dziesmā Adele dzied par attiecību beigām ar bijušo draugu. Someone like You guva kritiķu atzinību, kā arī komerciālus panākumus. Pēc veiksmīgas dziesmas izpildes 2011. gada BRIT Awards singls kļuva par Adeles pirmo, kas ierindojies pirmajā vietā Apvienotās Karalistes topā.